CELEX: 32010R0245
Language: et
Date: 2010-03-23 00:00:00
Title: Komisjoni määrus (EL) nr 245/2010, 23. märts 2010 , millega kehtestatakse erand määrusest (EÜ) nr 288/2009 seoses komisjonile liikmesriikide strateegia esitamise tähtajaga ning komisjoni tähtajaga, mille jooksul peab komisjon otsustama koolidele puuvilja jagamise kava raames lõplikult eraldatava abi üle

24.3.2010   
            
            
               ET
            
            
               Euroopa Liidu Teataja
            
            
               L 77/50
            
         KOMISJONI MÄÄRUS (EL) nr 245/2010,
   23. märts 2010,
   millega kehtestatakse erand määrusest (EÜ) nr 288/2009 seoses komisjonile liikmesriikide strateegia esitamise tähtajaga ning komisjoni tähtajaga, mille jooksul peab komisjon otsustama koolidele puuvilja jagamise kava raames lõplikult eraldatava abi üle
   EUROOPA KOMISJON,
   võttes arvesse Euroopa Liidu toimimise lepingut,
   võttes arvesse nõukogu 22. oktoobri 2007. aasta määrust (EÜ) nr 1234/2007, millega kehtestatakse põllumajandusturgude ühine korraldus ning mis käsitleb teatavate põllumajandustoodete erisätteid (ühise turukorralduse ühtne määrus), (1) eriti selle artikli 103h punkti f koostoimes artikliga 4,
   ning arvestades järgmist:
   
               (1)
            
            
               Komisjoni 7. aprilli 2009. aasta määruse (EÜ) nr 288/2009 (milles sätestatakse nõukogu määruse (EÜ) nr 1234/2007 üksikasjalikud rakenduseeskirjad seoses ühenduse abiga, mis antakse koolidele puuvilja jagamise kava raames puu- ja köögivilja, töödeldud puu- ja köögivilja- ning banaanitoodete jagamiseks haridusasutuste lastele) (2) artikli 4 lõike 1 kohaselt peaksid liikmesriigid, kes taotlevad määruse (EÜ) nr 1234/2007 artikli 103ga esimeses lõigus osutatud toetust ajavahemikuks 1. augustist 31. juulini, esitama komisjonile oma strateegia selle aasta 31. jaanuariks, mil kõnealune ajavahemik algab.
            
         
               (2)
            
            
               Mitmel liikmesriigil on tekkinud raskusi nimetatud tähtajast kinnipidamisega muu hulgas seetõttu, et nad on pärast esimest rakendusaastat pidanud hindama oma kava tõhusust.
            
         
               (3)
            
            
               Liikmesriikidele oma kava hindamise jaoks lisaaja andmiseks ja vajaduse korral oma strateegia muutmiseks tuleks neil lubada üleminekumeetmena oma strateegia ajavahemikuks 1. augustist 2010 kuni 31. juulini 2011 esitada kuni 28. veebruarini 2010.
            
         
               (4)
            
            
               Samamoodi tuleks pikendada määruse (EÜ) nr 288/2009 artikli 4 lõike 4 kolmandas lõigus sätestatud tähtaega, mille jooksul peab komisjon otsustama ajavahemikuks 1. augustist 2010 kuni 31. juulini 2011 lõplikult eraldatava abi üle, kuni 30. aprillini 2010.
            
         
               (5)
            
            
               Käesoleva määrusega ette nähtud meetmed on kooskõlas põllumajandusturgude ühise korralduse komitee arvamusega,
            
         ON VASTU VÕTNUD KÄESOLEVA MÄÄRUSE:
   Artikkel 1
   1.   Erandina määruse (EÜ) nr 288/2009 artikli 4 lõikest 1 võivad liikmesriigid oma strateegia ajavahemikuks 1. augustist 2010 kuni 31. juulini 2011 esitada hiljemalt 28. veebruariks 2010.
   2.   Erandina määruse (EÜ) nr 288/2009 artikli 4 lõikest 4 otsustab komisjon ajavahemikuks 1. augustist 2010 kuni 31. juulini 2011 lõplikult eraldatava abi üle 30. aprilliks 2010.
   Artikkel 2
   Käesolev määrus jõustub kolmandal päeval pärast selle avaldamist Euroopa Liidu Teatajas.
   Seda kohaldatakse alates 1. veebruarist 2010.
   See kehtib kuni 30. aprillini 2010.
   
      Käesolev määrus on tervikuna siduv ja vahetult kohaldatav kõikides liikmesriikides.
      Brüssel, 23. märts 2010
      
         
            Komisjoni nimel
         
         
            president
         
         José Manuel BARROSO
      
   
   
      (1)  ELT L 299, 16.11.2007, lk 1.
   
      (2)  ELT L 94, 8.4.2009, lk 38.